open-index/open-wikipedia-markdown huggingface dataset:
Kiertohakatykki

**Kiertohakatykki** eli **nikhaka** oli pieni tykki, jonka kiertohakakiinnitys mahdollistaa sen vaaka- ja pystysuuntaisen liikuttelun, minkä ansiosta aseella oli hyvin laaja ampuma-ala. Näitä tykkejä käytettiin lähinnä purjelaivoissa ja linnakkeissa.

Kiertohakatykit olivat tykeistä pienimpiä. Niiden pituus oli usein alle metrin ja piipun halkaisija alle 3,5 senttimetriä. Niillä saattoi ampua monenlaisia ammuksia, mutta lähinnä niitä käytettiin kartessien ja pienikokoisten yksittäisten kuulien ampumiseen. Useat niistä olivat suustaladattavia. Ampuja tähtäsi käyttämällä tykin perään kiinnitettyä karkeasti pesäpallomailan muotoista lapaa. Jotkin kiertohakatykeistä kehitettiin jo 1500-luvulla perästä ladattaviksi.

Pääosin kiertohakatykkejä käytettiin lähinnä purjelaivoissa, joissa ne palvelivat lyhyen kantaman aseina vastustajan miehistöä vastaan. Lyhyen kantamansa, pienen kaliiperinsa ja heikohkon tehonsa vuoksi niitä ei käytetty laivojen vahingoittamiseen, mutta ihmisiä vastaan ne toimivat paremmin tai yhtä hyvin kuin musketit. Kiertohakatykki oli käyttökelpoinen myös vastustajan aluksen purjeiden rei'ittämiseksi. Purjeiden vahingoittaminen hidasti vastustajan laivaa, ja siitä tuli myös kömpelömpi.

Siviilikäytössä kiertohakatykit kuuluivat usein valaanpyyntialusten varustukseen. Ensimmäistä kertaa niitä käytettiin valaanpyyntiin 1731. Tuolloin piilukkoiset kiertohakatykit olivat epävarmoja kaikilla muilla paitsi tyynellä ja sateettomalla säällä. 1770-luvulla Royal Society of Arts of England tarjosi palkkion sille, joka kehittäisi parannellun version tehostaakseen valaanpyyntiä. Uusista versioista tehokkaaksi osoittautui George Wallis Juniorin 1815 kehittämä kahdella piilukolla varustettu versio, jossa saranalla varustettu kansi suojasi lukkoa kastumiselta. Seuraava menestyksekäs versio oli birminghamilaisen asesepän William Greenerin 1837 kehittämä Greener-tykki, joka levisi brittialusten lisäksi amerikkalaisiin valaanpyyntialuksiin.

## Katso myös
* Hakapyssy

## Lähteet

## Aiheesta muualla

* Swivel Guns and Swivel Gun Harpoons 
* Lewis and Clark's swivel cannon 
* Swivel Guns or Paterero
Snau

**Snau**, **Snaulaiva**, **Snaupriki** on kaksimastoinen prikityypin purjelaiva, jonka nimitys tulee sen takiloinnista. Raakatakiloidun isomaston takana oli märssyyn ulottuva ohut ns. snaumasto.  Snau-takilointia käytettiin useissa runkotyypeissä.  Snaut palvelivat lähinnä kauppalaivoina, mutta niitä saatettiin myös aseistaa ja hyödyntää sotalaivoina. 

## Lähteet
Erja

**Erja** on suomalainen naisen etunimi, joka on syntynyt Arja- ja Irja-nimien mukaelmana. Digi- ja väestötietoviraston mukaan vuoden 2019 loppuun mennessä nimi oli annettu noin 6&nbsp;300 henkilölle, joista suurin osa oli syntynyt vuosien 1940 ja 1980 välisenä aikana. Lähes kaikki nimet on annettu naisille, mutta nimi on annettu myös vähintään neljälle miehelle.

## Tunnettuja Erja-nimisiä
* Erja Dahl, korkeushyppääjä
* Erja Dammert, dokumenttielokuvaohjaaja
* Erja Ervonen, kestävyysjuoksija
* Erja Hirvi, tekstiilitaiteilija
* Erja Häkkinen, julkisuuden henkilö, Mika Häkkisen ent. puoliso
* Erja Jokinen, hiihtosuunnistaja
* Erja Kuivalainen, hiihtäjä
* Erja Lahikainen, poliitikko (SDP)
* Erja Lyytinen, blueskitaristi, laulaja ja lauluntekijä
* Erja Manto, näyttelijä ja ääninäyttelijä
* Erja Morottaja, PR Manager
* Erja Tielinen, kuvanveistäjä, mitalien ja juhlarahojen suunnittelija
* Erja Tikka, lähetystöneuvos, Ulkoasiainministeriön viestintä- ja kulttuuriosaston apulaisosastopäällikkö
* Erja Tulikanto, kuulantyöntäjä
* Erja Yläjärvi, päätoimittaja

## Lähteet
Charles Brown (meriupseeri)

**Charles Brown** (1678 – 23. maaliskuuta 1753/1754) oli brittiläinen meriupseeri. Hän astui laivaston palvelukseen Torringtonin 1. varakreivin ja amiraalin George Byngin suojeluksessa.

Brown sai ensimmäisen komentonsa vuonna 1709, jolloin hänestä tuli *[[HMS Strombolo (1691)|HMS Strombolon]]* kapteeni. 1726 neljännen luokan linjalaivan *[[HMS Advice (1712)|HMS Advicen]]* kapteenina Brown osallistui amiraali George Wagerin johtamaan operaatioon, jonka tarkoituksena oli pelotella sotaa harkitsevaa Venäjää näyttämällä brittilaivaston mahtia. 20 linjalaivan lisäksi viisi muuta laivaa käsittänyt osasto onnistui tavoitteessaan ilman taistelua. Vuonna 1727 Brown sai komentonsa uuden neljännen luokan linjalaivan *[[HMS Oxford (1727)|HMS Oxfordin]]*. 1731 hän palveli jälleen Wagerin alaisuudessa Välimerellä vasta valmistuneen kolmannen luokan linjalaivan *[[HMS Buckingham (1731)|HMS Buckinghamin]]* ensimmäisenä kapteenina.

Vuonna 1739 kommodori Brown osallistui Portobellon taisteluun, jossa hän toimi vara-amiraali Edward Vernonin kuuden linjalaivan osaston varakomentajana. Taistelussa hänen lippulaivansa oli *[[HMS Hampton Court (1709)|HMS Hampton Court]]*, jonka kapteenina toimi Digby Dent. Hän johti hyökkäyksiä Portobellon linnakkeita vastaan. Operaatio päättyi voittoon ja tarinan mukaan Portobellon kuvernööri Don Francisco Javier Martines de la Vega y Retes kieltäytyi antamasta miekkaansa antautumisen merkiksi Vernonille, vaan hän antoi sen Brownille. Espanjalaisen mukaan Vernon ei olisi voittanut taistelua ilman Brownia.  

Brownin tytär meni naimisiin amiraali William Parryn kanssa. Heidän tyttärensä Lucy avioitui kapteeni William Lockerin kanssa. 

## Lähteet
Eira (nimi)

**Eira** on alkujaan muinaisskandinaavinen naisen etunimi, joka johtuu lääkintätaidon jumalan nimestä Eir. Suomessa nimi yleistyi varsinkin sen jälkeen, kun Helsinkiin perustettiin vuonna 1905 Eiran sairaala, jonka mukaan sai nimensä pian kokonainen kaupunginosakin, Eira. Pohjois-Suomessa Eira on aikoinaan ollut käytössä myös miehen etunimenä Eerikin (Eirikin) muunnelmana. Suomessa nimi on 1900-luvun alusta elokuuhun 2025 mennessä annettu 5&nbsp;678 naiselle ja muutamalle miehelle.

Eiran nimipäivä on nykyään 9. elokuuta. Vuosina 1929–1950 se oli 12. huhtikuuta; välillä nimi poistettiin almanakasta kokonaan, mutta palautettiin vuonna 1964 ja siirrettiin samalla nykyiselle päivälleen.

Eira on myös sukunimi.

## Tunnettuja Eira-nimisiä
;Etunimi
* Eira Ahola (1910–1982), tekstiilitaiteilija 
* Eira Huurinainen (s. 1936), pituushyppääjä
* Eira Jauckens (1938–2015), näyttelijä ja teatteriohjaaja
* Eira Kasper (s. 1951), Vaskivuoren lukion ent. rehtori, musiikin oppikirjojen tekijä
* Eira Käär (1918–2015), keramiikkataiteilija
* Eira Lydiard, o.s. Lehtonen (1939–1984), telinevoimistelija
* Eira Mollberg (s. 1957), teatteri- ja dokumenttiohjaaja ja kirjailija
* Eira Paunu (1908–2013), teologi ja professori
* Eira Ruottunen (1936–2023), kuvataiteilija ja taidegraafikko
* Eira Soriola (1935–2003), näyttelijä ja ääninäyttelijä
* Eira Stenberg (s. 1943), kirjailija ja runoilija
;Sukunimi
* Hans Ole Eira (s. 1972), norjansaamelainen joikaaja ja poliitikko
* Inga Ravna Eira, *Iŋgos-Máhte Iŋgá* (s. 1948), norjansaamelainen kirjailija, kääntäjä ja opettaja
* Maaria Eira (1924–1999), suomalainen oopperalaulaja ja elokuvanäyttelijä
* Marit Gaup Eira, *Šelgon Joreha Máret* (s. 1945), pohjoissaamelainen poronhoitaja, laulaja ja joikaaja
* Sandra Andersen Eira (s. 1986), norjansaamelainen poliitikko
* Sini Yasemin Eira (s. 1990), suomalainen laulaja ja lauluntekijä

;kuvitteellisia henkilöitä:
* Eira Kuosi, *[[Ihmeperhe]]* -elokuvasarjan hahmo

## Lähteet
Perimeter Aviation

**Perimeter Aviation** on Kanadassa, Manitoban provinssissa, Winnipegin kaupungissa sijaitseva lentoyhtiö. Yhtiön kotikenttänä toimii Winnipegin kansainvälinen lentoasema. Kaikkiaan yhtiöllä on 21 reittikohdettä Manitobassa ja Ontariossa. Yhtiöllä on myös lentokoulutustoimintaa ja se myös suorittaa sairaankuljetuslentoja (MEDEVAC).

## Kohteet
Perimeter lentää seuraaviin reittikohteisiin (päivitetty maaliskuussa 2009):

### Manitoba
**Berens River (Berens Riverin lentoasema)
**Brandon (Brandonin lentoasema)
**Brochet (Brochetin lentoasema)
**Cross Lake (Cross Laken (Charlie Sinclair Memorial) lentoasema)
**Dauphin (Dauphinin lentoasema)
**Garden Hill (Island Lake, Island Laken lentoasema)
**Gods Lake Narrows (Gods Lake Narrowsin lentoasema)
**Gods River (Gods Riverin lentoasema)
**Lac Brochet (Lac Brochetin lentoasema)
**Lynn Lake (Lynn Laken lentoasema)
**Norway House (Norway Housen lentoasema)
**Oxford House (Oxford Housen lentoasema)
**Red Sucker Lake (Red Sucker Laken lentoasema)
**St. Theresa Point (Wasagamack First Nation, St. Theresa Pointin lentoasema)
**Shamattawa (Shamattawan lentoasema)
**Tadoule Lake (Tadoule Laken lentoasema)
**Thompson (Thompsonin lentoasema)
**Winnipeg (Winnipeg James Armstrong Richardsonin kansainvälinen lentoasema)
**York Landing (York Landingin lentoasema)

### Ontario
**Pikangikum First Nation (Pikangikumin lentoasema)
**Sandy Lake First Nation (Sandy Laken lentoasema)

## Laivasto
Perimeter Aviationin laivasto koostuu seuraavista lentokoneista (päivitetty: elokuussa 2009):

## Lähteet
Digby Dent (meriupseeri)

**Digby Dent** (k. kesäkuu 1762) oli brittiläinen meriupseeri, joka saavutti kommodorin arvon. Hänen isänsä oli myös nimeltään Digby Dent ja sotilasarvonsa kommodori. Hänen poikansa Digby Dent kunnostautui amiraali Horatio Nelsonin palveluksessa yleten itsekin amiraaliksi.

Dent taisteli siirtomaasodassa, joka tunnetaan nimellä Sota Jenkinsin korvasta Espanjaa vastaan ja osallistui muun muassa Portobellon taisteluun 1739. Taistelussa hän oli *[[HMS Hampton Court (1709)|HMS Hampton Courtin]]* kapteenina. *Hampton Court* oli myös kommodori Charles Brownin lippulaiva.

Vuosina 1747 hän toimi Jamaikan tukikohdan väliaikaisena komentajana. Seuraavana vuonna hänen tilalleen astui kontra-amiraali Charles Knowles.

1748 hänen odotettiin auttavan Knowlesia sotatoimessa Espanjaa vastaan Hispaniolan saarella. Dent ei onnistunut täyttämään käskyä vallata St. Jagoa, joka oli puolustautunut vakuuttavasti sulkupuomilla ja räjähtein lastatuilla laivoilla, jotka toimivat tavallaan tuon ajan torpedoina. Knowles syytti epäonnistumisestaan Dentiä, joka joutui vastaamaan syytteisiin sotaoikeudessa. Hänet vapautettiin kunniallisesti palveluksesta, eikä hän todennäköisesti palannut laivastoon ennen vuotta 1756, jolloin hänet palkattiin virkatehtäviin. Hän toimi virassaan kuolemaansa 1762 saakka.

## Lähteet
Digby Dent

**Digby Dent** voi tarkoittaa seuraavia henkilöitä:

* Digby Dent, kommodori
* Digby Dent, kommodori, kommodori Digby Dentin poika
* Digby Dent, amiraali, toisen kommodori Digby Dentin poika
Bomber (kappale)

**Bomber** on brittiläisen heavy metal -yhtyeen Motörheadin kappale samannimiseltä albumilta. Kappale on mukana monilla Motörheadin live- ja kokoelma-albumeilla. Single nousi parhaimmillaan Ison-Britannian singlelistalla sijalle 34, ja yhtye promotoi singleä soittamalla BBC:n Top of the Popsissa 3. joulukuuta.

Kappaleen B-puolena oli kappale ”Over the Top”, jota ei julkaistu albumilla.

Laulaja-basisti Lemmy sai idean kappaleeseen Len Deightonin kirjasta ''Bomber''. Lisäksi se toimi inspiraationa Motörheadin live-esiintymisissä käyttämään valonheitinräkkiin, joka jäljittelee Heinkel He 111 -pommittajaa.
 
## Liveversiot
Live-versiot kappaleesta löytyvät livealbumeilta *[[No Sleep 'til Hammersmith]]*, *Everything Louder Than Anyone Else*, *Live At Brixton Academy* ja *Better Motörhead Than Dead: Live At Hammersmith*.

## Kappaleet
# 
# 

## Kokoonpano
* Lemmy Kilmister – basso, laulu
* Eddie Clarke – kitara
* Phil Taylor – rummut
Grisaille

**Grisaille** (grɪʼzaɪ, -ʼzeɪl; ranska: *gris*, harmaa, ranskan ääntäminen: /ɡʁi.zaj/) tarkoittaa maalaustapaa, jossa maalataan valöörejä painottaen harmaasävyillä mustasta valkoiseen, joskus ruskehtavilla sävyillä. Grisaille on 'harmaata harmaalle' -maalausta. Muita nimityksiä ovat harmaasävymaalaus. Grisaille on monokromaattista eli yksiväristä maalausta, joskin monokromaattiset maalaukset eivät ole välttämättä mustavalkoisia tai valööreihin perustuvia.  

Maalaustapaa käytetään monesti alusmaalauksena, jolloin päälle laseerataan läpikuultavia värikerroksia.
Grisaillea on käytetty myös marmorin jäljittelemiseen. Moderni esimerkki grisaillesta on Pablo Picasson maalaus Guernica.

Muussa kuin maalaustaiteessa *grisaille* on silkkisen tai puolisilkkisen kankaan nimitys.

## Historiaa
Ensimmäisiä grisaille-maalauksia olivat sisterssiläisluostarien lasimaalaukset 1100-luvulla. Grisaillea käytettiin paljon maalausten suunnittelussa ja alusmaalauksissa 1300-luvulla, ja alankomaalaisessa maalaustaiteessa 1400-luvulla. Erityisen suosittua grisaille oli Ranskassa 1800-luvulla. 

Alusmaalauksena käytettäessä grisaillessa maalataan ensin vaaleusasteet ja muodot. Kerrosmaalauksen toisessa vaiheessa lisätään kullekin alueelle halutut pintavärit. Värit ovat tavallisesti läpikuultavia lasuureja.

### Grisaillen uusi tuleminen ja manga
Grisaille on tullut uudelleen muotiin nykyaikana. Grisaille-tekniikka helpottaa vaaleiden ja tummien alueiden suhteiden kuvaamista. Materiaalien vaikutus näkyy helpommin, samoin se, että hyvinkin vaaleassa pinnassa saattaa olla melko tummia kohtia ja tummissa pinnoissa hyvinkin vaaleita kohtia.

Muun muassa manga-sarjakuvissa sovelletaan grisaillen tyyppistä työskentelyä kerrosmaalauksena. Aiheesta maalataan ensin valöörihahmotelma, jonka päälle lisätään lopulliset värit. Esimerkiksi Hiroki Mafuy käyttää tätä maalaustapaa.

## Lähteet

## Aiheesta muualla
Legio I Adiutrix

**Legio I Adiutrix** oli roomalainen legioona. Legioona perustettiin vuonna 68, mutta on epävarmaa kuka sen perusti. Eräiden lähteiden mukaan sen perusti Nero, Dio Cassiuksen mukaan legioonan perusti Galba. 

Legioona taisteli Othon puolella Cremonan ensimmäisessä taistelussa. Othon kuoleman jälkeen Vitellius lähetti legioonan Hispaniaan. Vuonna 70 legioona taisteli jo kapinoivia bataveja vastaan ja tämän jälkeen se sijoitettiin Mainziin legio XIV Geminan kanssa. Legioona osallistui Domitianuksen sotaan germaaneja vastaan. Vuonna 88 se osallistui Daakian sotaretkeen. Trajanus antoi legioonalle lisänimen *Pia Fidelis* ("uskollinen ja luotettava") ja se osallistui Trajanuksen Daakian sotiin. Legioona osallistui myös Trajanuksen Parthian sotaan. Hadrianus lähetti legioonan takaisin Pannoniaan. Tämän jälkeen osia legioonasta osallistui eri puolilla valtakuntaa käytyihin sotiin, muun muassa Lucius Veruksen Parthian sotaan. 

Vuosina 171-175 legioonaa komensi Publius Helvius Pertinax, joka oli lyhyen aikaa keisarina vuonna 193. Pertinaxin kuoleman jälkeen legioona tuki Pannonian maaherraa Lucius Septimius Severusta. Legioona marssi Severuksen mukana Roomaan ja osallistui myöhemmin sotaan Pescennius Nigeriä vastaan. Legioona osallistui Severuksen kahteen Parthian sotaan. Se osallistui ehkä Caracallan Parthian sotaan ja Gordianus III:n Persian sotaan. 

300-luvun aikana legioona sai lisänimen *Pia Fidelis bis* ("kahdesti uskollinen ja luotettava") ja *constans* ("luotettava"). Legioona mainitaan lähteissä viimeisen kerran vuonna 444.

## Lähteet
*
Perry Main

**Perry Main** oli brittiläinen meriupseeri 1700-luvulla.

Joulun alla 1735 kapteeni Main sai komentoonsa 60-tykkisen linjalaivan *[[HMS Worcester (1735)|HMS Worcester]]*. Laiva oli vasta valmistunut Portsmouthin telakalta. Syksyllä 1739 Main johti *Worcesteria* osana Edward Vernonin laivasto-osastoa, jonka tehtävä oli häiritä Espanjan siirtokuntia ja meriliikennöintiä Karibianmerellä, vaikka varsinaista sotaa ei ollut vielä julistettu. Hän osallistui sodan Jenkinsin korvasta ensimmäiseen taisteluun 1. joulukuuta 1739. Portobellon taistelu päättyi brittien voittoon.

Ranskan liityttyä sotaan Main sai vuonna 1741 komentoonsa kolmannen luokan linjalaivan *[[HMS Orfordin (1698)|HMS Orfordin]]*. Hän kaappasi ranskalaisen laivan, josta tuli mukavasti palkintorahoja. 14. helmikuuta 1745 hänen laivansa haaksirikkoutui myrskyssä Kuuban ja Hispaniolan välisessä Windward Passagessa. Main ja hänen miehistönsä pelastuivat ja palasivat Englantiin *[[HMS Rippon]]in* kyydissä saman vuoden kesäkuussa.

## Lähteet
NHL 10

**NHL 10** on EA Canadan kehittämä ja EA Sportsin julkaisema jääkiekkopeli, joka on NHL-pelisarjan 19. osa. Peli ilmestyi Yhdysvalloissa 15. syyskuuta ja Euroopassa 17. syyskuuta 2009. Pelin englannin kielisenä selostajana toimii Gary Thorne. 

## Uudet ominaisuudet

* *Laitakahinat:* Uudella laitapelitaktiikalla pelaaja voi tarttua vastustajaan laidassa ja potkia kiekkoa omille joukkuekavereille.
* *Agressiivisuustaktiikat:* Voit painostaa vastustajan puolustajia taklaamalla ja karvaamalla korkealta, jolloin puolustajat voivat tehdä virheitä.
* *Peli jatkuu vihellyksen jälkeen: Pelaajat voivat taklata, laukoa, ottaa jäähyjä ja tapella myös sen jälkeen kun tuomari viheltää pelin poikki
* *Uudet 1. persoonan tappelut:* Tappelut ovat nyt kuvattu tappelijan omin silmin, eli ensimmäisen persoonan kuvakulmasta.
* *Uskomattomat maalit:* Pelaajat voivat nyt laukoa one-timereita irtokiekoista, pelata kiekkoa ja laukoa polviltaan sekä lyödä kiekkoja ilmasta maaliin.
* *Parannettu syöttöpeli:* Uudistettu syöttelypeli, jolla saadaan lisää tarkkuutta syöttöihin. Pelaajat voivat myös syöttää luistimilla.
* *Parannetut maalivahdit:* Maalivahdit osaavat nyt sijoittua paremmin ja palautua torjunnoista nopeammin. Myös uusia maalivahtien animaatioita on lisätty peliin.
* *Todellisentuntuinen katsomo:* Katsojien animaatioita on parannettu, ja he reagoivat enemmän pelin tapahtumiin.
* *Be A GM:* Pelaaja voi johtaa NHL-joukkuetta kuin olisi sen toimitusjohtaja.
* *Pokaalitaisto:* Uusi pelitila, jossa voi hypätä suoraan [[Stanley Cup]]in pudotuspeleihin.
* *Koko Sveitsin liiga (National League A)

## Liigat
*  NHL
*  AHL
*  SM-Liiga
*  Elitserien
*  O2 Extraliga
*  DEL
*  National League A

## Kansikuva
Pohjois-Amerikan version kansikuvapelaajana on Chicago Blackhawksin Patrick Kane. Suomessa kansikuvapelaajana on Minnesota Wildin Mikko Koivu, Ruotsissa Washington Capitalsin Nicklas Bäckström, Sveitsissä New York Islandersin Mark Streit ja Tanskan versiossa Phoenix Coyotesin Mikkel Bødker.

## Demo
Pelin demo on julkaistu Xbox 360:lle ja PlayStation 3:lle UK:n PlayStation Storessa 20. elokuuta 2009. Euroopan PlayStation Storessa demo julkaistiin 27. elokuuta.

## Soundtrack
# Alexisonfire - "Young Cardinals"
# Cancer Bats - "Deathsmarch"
# CKY - "Hellions on Parade"
# Disco Ensemble - "Golden Years"
# Dragonforce - "Heroes of Our Time"
# Eagles of Death Metal -  "Anything 'Cept the Truth"
# Earl Greyhound - "Oye Vaya"
# Green Day - "Know Your Enemy"
# Megadeth - "Peace Sells"
# MeTalkPretty - "Wake Up! Wake Up!"
# Ministry  - "Keys to the City" 
# MxPx - "Kids in America"
# Nickelback - "Burn It to the Ground"
# Papa Roach - "Into the Light"
# Priestess - "Raccoon Eyes"
# Rancid - "The Bravest Kids"
# Scorpions - "Rock You Like a Hurricane"
# Thousand Foot Krutch - "Fire It Up"

## Aiheesta muualla
* EA Sports - NHL 10
La Guaira

**La Guaira** on Venezuelan samannimisen osavaltion pääkaupunki ja maan tärkein satama. Se perustettiin vuonna 1577 Caracasin satamaksi 30 kilometriä Caracasista kaakkoon. Kaupunki ja satama vaurioituivat pahoin vuoden 1999 tulvissa ja mutavyöryissä, jotka aiheuttivat tuhoja alueella.

La Guairan vientituotteita ovat kaakao, kahvi, tupakka ja kaakaopavut.

## Aiheesta muualla
Anonyymit Ylensyöjät

**Anonyymit Ylensyöjät** (, OA) on kansainvälinen vertaistukiryhmä syömishäiriöistä kärsiville ihmisille, jonka toipumisohjelma perustuu Nimettömien Alkoholistien 12 askeleeseen. Kuten kaikissa 12 askeleen ryhmissä, myös OA:ssa noudatetaan nimettömyyden periaatetta, jäsenlistoja ei kerätä ja tapaamisissa käyvät voivat pysyä anonyymeinä. Overeaters Anonymous perustettiin vuonna 1960 Los Angelesissa, Yhdysvalloissa. 

## Talous

OA ei kerää jäsenmaksuja, eikä mitään velvoitteita ole. Ryhmät toimivat omavaraisina omien vapaaehtoisten avustusten pohjalta.

## Aiheesta muualla
* Viralliset sivut
Via Domitia

**Via Domitia** oli roomalainen tie Galliassa, joka yhdisti Italian ja Hispanian. Tie oli jo muinainen, kun roomalaiset päällystivät sen ja esimerkiksi Hannibal käytti samaa tietä matkallaan Italiaan.

Tien rakensi prokonsuli Gnaeus Domitius Ahenobarbus vuonna 118 eaa. ja se rakennettiin samoihin aikoihin Gallian ensimmäisen roomalaisen kolonian, Colonia Narbo Martiuksen (Narbonne), kanssa.
Boliviandoggi

**Boliviandoggi** (*perro de presa boliviano*) on bolivialainen koirarotu. Se on hyvin harvinainen.

## Ulkomuoto
Boliviandoggi on lyhytkarvainen ja melko pienikokoinen. Sen pää on samanlainen kuin monilla bulldoggeilla, mutta sen kuono on paljon kapeampi. Runko on lihaksikas, rintakehä syvä ja selkälinja suora. Häntä on yleensä luonnonpitkä, mutta se voidaan joskus myös typistää. Yleisimmät värit ovat ruskea, musta ja brindle. Säkäkorkeus on noin 45,7 cm, mutta myös pienempiä yksilöitä esiintyy.

## Luonne ja käyttäytyminen
Rodun toinen nimi *mute bulldog* viittaa sen haukkumattomuuteen.

## Alkuperä
Boliviandoggin uskotaan polveutuvan alkukantaisista sademetsäkoirista, eteläamerikkalaisista työkoirista sekä espanjalaisista bulldoggeista ja mastiffeista. 1800-luvulla osa kantakoirista vietiin Brasiliaan, jossa siitä syntyi paikallisia linjoja. Koska koira ei hauku, sitä pidettiin erityisen hyvänä taistelu- ja metsästyskoirana. Epäillään ettei nykyään olisi jäljellä puhdasrotuisia yksilöitä.

## Katso myös
*Kanariandoggi
*São miguelinfila
*Uruguayncimarrón

## Lähteet
*Hundeguiden
Mâtin

**Mâtin** on sukupuuttoon kuollut ranskalainen koirarotu. *Mâtin* tarkoittaa mastiffia, mutta sillä ei ollut mitään tekemistä molossien kanssa, vaan se oli vinttikoira. Tieteelliseksi nimeksi on aikoinaan esitetty *Canis laniarius*. 

## Ulkomuoto
Mâtin oli kookas ja lihaksikas. Sen pää oli kapea ja pitkä, korvat puolipystyt ja otsapenger/kuononselkä tasainen. Mahdolliset värit olivat ruskeavalkoinen, punainen, valkoinen ja fawn. Säkäkorkeus oli noin 60 cm.

## Luonne ja käyttäytyminen
Rotua pidettiin voimakasluonteisena, mutta ei kuitenkaan erityisen rohkeana.

## Alkuperä

1800-luvulla jotkut kirjailijat pitivät rotua lurcherin vastineena. Sitä käytettiin suden ja villisian metsästykseen. 

## Lähteet
Sisäinen sankari

**Sisäinen sankari** () on vuonna 2009 ensi-iltansa saanut yhdysvaltalainen televisioelokuva, jonka ohjasi Paul Hoen ja käsikirjoitti Alan Silberberg. Pääosassa esiintyvät muun muassa Emily Osment, David Henrie, Jason Earles, Charles Halford, Phill Lewis ja George Newbern.

## Juoni
Melissa Morris yrittää vihdoin päästä isänsä kanssa viettämään laatuaikaa kahdestaan, mutta joutuu jälleen kerran pettymään kun matkan varrella isä Neal vierailee Mercury hotellin vieraana. Neal Morris on tunnetuksi noussut kirjailija Trip Zoomen myötä, joka on yksi myydyimmistä vakoojaromaaneista. Sadat fanit ovat kokoontuneet hotellille kilpailemaan pääpalkinnosta, joka tarkoittaisi pääsemistä kirjan hahmoksi. Hotellissa vierailu kuitenkin venyy ja Melissa joutuu jälleen pettymään isänsä lupauksiin olettaen joutuneensa kirjan päähahmon Trip Zoomen varjoon.

Tilanne muuttuu oudoksi, kun kilpailun aikana kolme pakkomielteistä fania Wheeze, Andre ja Sheldon sieppaavat kirjailijan pakettiautoonsa. Melissa saa pian selville valvontakameran avulla sieppaajansa ja lähtee heidän perään. Saatuaan heidät kiinni johtolankojen avulla hän jäljittää sieppaajat ja isänsä kirjastoon, jossa he ovat tekemässä pienen jekun. Melissa ei pidä tapauksesta yhtään ja lähtee isänsä kanssa kohti loman viettoa. Juuri päästyään ulos he joutuvat uudelleen sieppauksen kohteeksi. Tällä kertaa hotellin omistaja Merv on käskenyt Mauricen ja Skunkin sieppaamaan kirjailijan kirjoittamaan uudelleen Skunkin tekemän kirjan. Mervin tarkoitus on kuitenkin vain myydä se Neal Morrisin viimeisenä kirjana. Samaan aikaan aluksi sieppaajina toimineet Wheeze, Andre ja Sheldon yrittävät pelastaa Neal ja hänen tyttärensä Melissa Morrisin sieppaajilta.

## Näyttelijät

## Lähteet
Jugoslavianvinttikoira

**Jugoslavianvinttikoira** (*starohrvatski hrt*) on bosnialais-kroatialainen koirarotu. Se on nykyisin lähes sukupuuttoon kuollut ja erään arvion mukaan maailmassa olisi jäljellä enää 10–20 yksilöä. Näin ollen sitä voidaan pitää kenties kaikkein harvinaisimpana elossa olevana koirarotuna. FCI ei ole tunnustanut sitä.

## Ulkomuoto
Jugoslavianvinttikoira on lyhytkarvainen vinttikoira, jolla on ruusukorvat. Se on vinttikoiraksi 'ylikookas' ja voimakasrakenteinen, ja se muistuttaa rampurinvinttikoiraa korkeuden, painon ja yleisen ulkonäön osalta. Pääväri on valkoinen, jossa on mustia, tummanruskeita tai kellertäviä (fawn) laikkuja. Uroksen säkäkorkeus on 60–70 cm ja narttu on 5–10 cm matalampi.

## Luonne ja käyttäytyminen
Rotu metsästää kaikenlaista balkanilaista riistaa.

## Alkuperä
Jugoslavianvinttikoira on äärimmäisen vanha rotu, joka tunnetaan toisinaan nimillä "vanhakroatianvinttikoira" (*starohrvatski hrt*)  tai "serbialais-bosnialainen vinttikoira" (*levriero serbo-bosniaco*) - nämä kaksi ovat kuitenkin käytännössä yksi ja sama rotu. Sen lähisukulainen on karkeakarvainen bosnianajokoira. Se on alun perin kehittynyt jo 700–800-luvulla ja on säilynyt vuosisatojen ajan lähes muuttumattomana. Se on pidetty hyvin puhtaana, eikä sitä ole risteytetty kuin vain satunnaisesti englanninvinttikoiran kanssa.

Jugoslavian tasavallan aikaan rotu kuoli lähes sukupuuttoon, ja sen status on vaarantunut johtuen risteytyksistä greyhoundin sekä muiden rotujen kanssa. Vuonna 1993 Zagrebin yliopiston professori Maria Bauer yritti elvyttää rodun, mutta huonoin tuloksin. Sen olemassaolo pystyttiin kuitenkin todistamaan vielä vuonna 2008, vaikkakin nykyisin arvioidaan olevan olemassa enää noin 20 yksilöä.

## Lähteet
Pelso

**Pelso** tai **Pelsonsuo** on Vaalan kunnan länsiosassa sijaitseva kylä, joka on rakentunut Pelson vankilan ympärille. Kylän etäisyys on Vaalan kirkonkylästä 27 kilometriä, Kestilästä 27 kilometriä ja Muhokselta 47 kilometriä. Sen länsipuolella kulkee yhdystie 8250.

## Aiheesta muualla
* 
* Pelso - Perä-Pohjolan tuleva vilja-aitta, Seura, 25.01.1939, nro 4, s. 21, Kansalliskirjaston digitaaliset aineistot
Hannu Hämäläinen (pikajuoksija)

**Hannu Tapani Hämäläinen** (s. 30. huhtikuuta 1985 Hausjärvi) on suomalainen pikajuoksija. Hän edusti Hämeenlinnan Tarmoa ja häntä valmensi veljensä Heikki Hämäläinen.

Hämäläisellä on kahdeksan aikuisten Suomen-mestaruusmitalia. 100 metrin juoksussa hän on voittanut kultaa vuonna 2011, hopeaa vuosina 2009 ja 2010 sekä pronssia vuonna 2014 ja 2015. 4&nbsp;×&nbsp;100 metrin viestijuoksussa hän voitti kultaa vuonna 2010 ja hopeaa 2007 sekä pituushypyssä pronssia hallimestaruuskilpailuista 2005.

Hämäläinen kuului Suomen pronssijoukkueeseen alle 23-vuotiaiden EM-kilpailujen 4&nbsp;×&nbsp;100 metrin viestissä Debrecenissä 2007. Hän edusti Suomea Euroopan cupissa 100 metrillä ja 4&nbsp;×&nbsp;100 metrin viestissä 2007. Euroopan joukkuemestaruuskilpailuissa hän on ollut mukana 100 metrillä ja  4&nbsp;×&nbsp;100 metrin viestijuoksussa 2009 ja 2010. Aikuisten maaottelussa hän kilpaili ensimmäisen kerran 2009.

Hämäläinen selviytyi 100&nbsp;metrillä välieriin Barcelonan EM-kilpailuissa 2010 ja juoksi ankkuriosuuden Suomen 4&nbsp;×&nbsp;100 metrin viestijoukkueessa, joka sijoittui seitsemänneksi suomenennätysajalla 39,29. Pariisin sisäratojen EM-kilpailuissa 2011 hän selviytyi 60 metrillä välieriin.

Maaliskuussa 2012 kerrottiin imusolmukesyövän olleen Hämäläistä edellisestä kesästä vaivanneiden terveysongelmien syynä ja todettiin sen vaativan puolen vuoden hoitojakson. Marraskuussa 2012 Hämäläinen ilmoitti harjoittelevansa jälleen tavoitteenaan paluu kilparadoille.

Vuoden 2016 Suomi–Ruotsi-maaottelussa Suomen pikaviestijoukkue voitti 4 × 100 metrin kilpailun SE-ajalla 39,25. Hämäläinen juoksi viestissä aloitusosuuden. Viesti oli samalla Hämäläisen viimeinen juoksu edustustehtävissä. 

Hämäläinen on toiminut Suomen Urheiluliiton valmennuspäällikkönä. Vuonna 2020 hän aloitti Suomen melonta- ja soutuliiton toiminnanjohtajana.

## Henkilökohtaiset ennätykset
* 60 metriä (hallissa): 6,70 (2011)
* 100 metriä: 10,41 (2010)
* 200 metriä: 21,82 (2009)
* Pituushyppy: 719 (2004), hallissa 722 (2005)

## Lähteet

## Aiheesta muualla
*
Grecian greyhound

**Grecian greyhound** on sukupuuttoon kuollut kreikkalainen koirarotu. Tieteelliseksi nimeksi on aikoinaan esitetty *Canis graius*.  

## Ulkomuoto
Grecian greyhound oli huomattavasti pienempi kuin nykyinen kreikanvinttikoira, ja eräiden piirroksiin perustuvien arvioiden mukaan sen säkäkorkeus olisi saattanut olla 68 cm tai hieman vähemmän. 1800-luvulla grecian greyhoundia kuvailtiin englanninvinttikoiraa pitkäkarvaisemmaksi ja pienemmäksi. Piirrosten perusteella sen korvat olivat riippuvat ja häntä pitkä ja sapelin muotoinen. Karvapeite oli hieman aaltoilevaa, ja värivaihtoehtoihin lukeutuivat muun muassa valkoinen mustin ja valkoinen harmain merkein. 

## Alkuperä
Grecian greyhound polveutuu mitä todennäköisimmin kelttienvinttikoiran, salukin ja afgaaninvinttikoiran kantarodun välisistä risteytyksistä. Sitä käytettiin jänisten ja muiden vastaavien eläinten metsästykseen. Tähän tehtävään se käytti muiden vinttikoirien tapaan näköaistiaan, ja saaliin paikannettuaan se juoksi tämän nopeasti kiinni. Lisäksi sitä pidettiin aateliston arvokkaana lemmikkinä, ja tätä asemaa korosti rodulla yleisesti nähty kultainen kaulapanta. Rodun arveltiin ensi kerran kuolleen sukupuuttoon jo 1700-luvulla, mutta tämä tieto ei perustunut tarkkoihin tutkimuksiin vaan se selvisi mitä todennäköisimmin elossa vielä parin seuraavan vuosikymmenen ajan. Suurin osa asiantuntijoista katsoo sen kuolleen varmuudella sukupuuttoon 1800-luvulla, vaikka jotkut heistä uskovat joidenkin sen jälkeläisten selvinneen nykypäiviin asti.

## Lähteet
* Morris, Desmond: Dog - The Ultimate Dictionary of Over 1000 Dog Breeds

### Viitteet
Unreal Tournament 2003

__NOTOC__

**Unreal Tournament 2003** (*UT2003*) on vuonna 2002 julkaistu FPS-peli, jonka kehitti Digital Extremes ja julkaisi Atari. *UT2003* on jatko-osa pelille *[[Unreal Tournament]]* ja sille on ilmestynyt jatko-osa *[[Unreal Tournament 2004]]*. *UT2003:n* demoa ladattiin viiden päivän aikana 1,2 miljoonaa kertaa, mikä siihen aikaan teki siitä yhden ladatuimmista demoista.

## Pelaaminen
### Pelimuodot
* Deathmatch – pelaajan tehtävänä on saada parhaimmat pisteet tappamalla mahdollisimman monta kanssapelaajaa.
* Team Deathmatch – kaksi joukkuetta taistelee keskenään.
* Capture the flag – kaksi joukkuetta, joiden tehtävänä on tunkeutua vastajoukkueen tukikohtaan, varastaa heidän lippunsa ja palata sen kanssa takaisin omaan tukikohtaan.
* Double Domination – kaksi joukkuetta, joiden tehtävänä on saada pisteitä hallitsemalla kahta kohtaa kartassa mahdollisimman kauan. Pisteiden määrä määräytyy sen mukaan, kuinka kauan joukkue onnistuu pitämään kummatkin kohdat hallussaan.
* Bombing Run – kaksi joukkuetta pelaavat amerikkalaista jalkapalloa muistuttavaa lajia, jossa joukkueen tulee saada pallo haltuun, kuljettaa se vastajoukkueen alueelle ja siellä saada se vastajoukkueen maaliin. Pallon kuljettaja ei pysty käyttämään asetta, mutta hän voi halutessaan syöttää pallon toiselle joukkuetoverille. Saadessaan pallon maaliin joukkue saa joko 3 tai 7 pistettä riippuen siitä, millä tavalla pallon onnistuu maaliin saamaan: 3 pistettä ampumalla ja 7 pistettä kantamalla pallo maaliin.

*UT2003:n* yksinpeli on samankaltainen kuin moninpeli, mutta yksinpelissä pelaajia ohjaa tekoäly.

## Lähteet

## Aiheesta muualla
* ''Unreal Tournament 2003:n'' virallinen sivusto 
* ''Unreal Tournament 2003:n'' suomenkielinen arvostelu – Pelit.fi
Argobbat

**Argobbat** ovat Etiopiassa asuva seemiläistä kieltä puhuva kansa. Vuonna 1983 heitä arvioitiin olevan 15&nbsp;000 henkeä.

Argobbat asuvat Ifatin alueella Addis Abeban pohjoispuolella. Pääelinkeino on keinokasteluun perustuva maanviljely ja puutarhanhoito. Valtaosa on kristittyjä, osa muslimeja.

## Lähteet
ACB

**ACB** tarkoittaa seuraavia asioita:

* Liga ACB, koripallon korkein sarjataso Espanjassa
* Asociación de Clubs de Baloncesto, Liga ACB:tä ja muita kilpailuja hallinnoiva koripalloliitto
* Australian Classification Board, elokuvien, videopelien ja muiden julkaisujen ikärajoista vastaava organisaatio Australiassa.
Bedžat

**Bedžat** ovat Sudanissa, Eritreassa ja Egyptissä asuva kuušilaista bedžan kieltä puhuva kansa. He asuttavat alueita Niilin ja Punaisenmeren välissä. Heidät voidaan jakaa useampaan alaryhmään, joista suurimmat ovat *ababdat*, *amararit*, *[[beni-amerit]]* ja *tigret*. Bedžoja on arviolta 800&nbsp;000 - 1&nbsp;300&nbsp;000.

## Historia
Bedžat ovat asuttaneet perinteistä asuinseutuaan ainakin 5&nbsp;000 vuotta. Heistä on mainintoja historiallisissa egyptiläisissä, roomalaisissa ja kreikkalaisissa kirjallisissa lähteissä. 5&nbsp;000 - 3&nbsp;000 vuotta sitten heidän alueensa olivat tärkeä kullan lähde egyptiläisille. 100-luvulla jaa. eteläiset bedžat joutuivat Aksumin kuningaskunnan alaisuuteen. Tällöin osa eteläisistä bedžoista omaksui tigrinjan kielen. 600-luvulla he kääntyivät kristinuskoon, mutta islamin vaikutus alueella alkoi jo 640-luvulla. Suurin osa bedžoista kääntyi islamiin 1300-lukuun mennessä. Osa bedžoista ja etenkin *hadendowat* osallistuivat vuonna 1882 alkaneeseen mahdistikapinaan mahdistien puolella. Osa bedžoista, *amararit* ja *bisharit*, osallistuivat sotaan brittien ja egyptiläisten joukkojen puolella. Nämä kärsivät tappion mahdisteille Tofrekin taistelussa vuonna 1885. Brittien ja egyptiläisten onnistui kuitenkin kukistaa mahdistit vuoteen 1898 mennessä. Sudan itsenäistyi vuonna 1956 ja vuonna 1978 aloitettiin bedžojen alueella sijainneen Port Sudanin suuret modernisointi- ja laajentamistyöt. Eritrea itsenäistyi vuonna 1993. Egyptin bedžat ovat arabilaistuneet voimakkaasti. Sittemmin bedžat ovat osallistuneet Sudanin sisällissotaan etelän puolella. Bedžojen sissiryhmät ovat muun muassa tehneet iskuja öljyputkia vastaan. Bedžojen mielestä heidän alueensa on jätetty köyhyyteen ja Sudanin hallitus on ajanut omaa näkemystään islamista väkivaltaisesti tehden hyökkäyksiä bedžojen moskeijoita ja uskonnollisia kouluja vastaan.

## Kulttuuri
### Elinkeinot

Bedžat ovat perinteisesti olleet paimentolaisia, jotka kasvattivat lampaita, vuohia ja lehmiä. *Bisharit* erikoistuivat kamelien kasvatukseen. Eläimistä saatiin maitoa, voita ja lihaa. Miehet suorittivat karjanhoidon naisten viljellessä maata. Pääasialliset viljelyskasvit olivat durra ja puuvilla. Paimentolaisuus vaihteli eri ryhmissä, jotkin ryhmät olivat liikkeellä koko ajan, kun taas toiset liikkuivat kausiluontoisesti. Viime aikoina Sudanin hallinto on yrittänyt saada bedžoja asettumaan paikoilleen. Monet bedžat ja etenkin *hadendowat* ovatkin asettuneet maanviljelijöiksi. Marebjoen alueen puuvillanviljelys onkin pääasiassa bedžojen hallinnassa. Lisäksi monet bedžat ja etenkin amararit ovat siirtyneet Port Sudanin alueelle karjaa kasvattamaan ja työskentelemään satamassa. 

### Yhteiskunta
Eri bedžaryhmillä on erilainen sosiaalinen järjestelmä. Jotkin ryhmät koostuvat yhdestä tai useammasta perheryhmästä, joita johtaa ryhmän kokenein mies. Jotkin, kuten esimerkiksi tigret, ovat jakaantuneet selvästi eri yhteiskuntaluokkiin, kuten ylhäisöön ja rahvaaseen. Bedžoilla oli aikoinaan maine hyvinä sotureina. Heidän perinteisen miekkamallinsa on uskottu olevan peräisin Euroopasta ja tulleen alueelle ristiretkien aikana.

## Lähteet
*

### Viitteet

## Aiheesta muualla
Barelli

***Barelli*** on Bob De Moorin luoma sarjakuva. Se ilmestyi ensimmäisen kerran *[[Tintin]]*-lehdessä 27.7.1950. Sarjasta tehtiin kahdeksan albumia. Barelli on teatterinäyttelijä, joka ajautuu seikkailuihin. Piirrostyyliltään Barelli edustaa selkeää viivaa eli ligne clairea.

## Albumit
# 
# 
# 
# 
# *Barelli Jaavanmerellä* (albumit 1–3), 1985–1986, Sanoma oy – (*Barelli à Nusa Penida tome 1* ja *Barelli à Nusa Penida tome 2*, 1980, Bédescope)
# *Barelli ja Gonobutzin valtias* 1979, Sanoma oy – (*Le seigneur de Gonobutz*, 1980, Bedescope)

Suomeksi on julkaisematta *Barelli et la mort de Richard II*, 1980, Bedescope.

## Aiheesta muualla
* Kimmo Lakoma: Barelli.
Bertat

**Bertat** ovat Sudanissa ja Etiopiassa asuva nilosaharalaista kieltä puhuva kansa. Vuonna 1983 bertoja ja heidän sukukansojaan arvioitiin olevan Sudanissa 60&nbsp;000 ja Etiopiassa 70&nbsp;000 henkeä. Pääelinkeinoja ovat maanviljely, karjanhoito, kalastus ja keräilytalous. Uskonto on sunnalainen islam. Suurin osa miehistä osaa arabiaa.

## Lähteet
Risto Räppääjä ja polkupyörävaras

**Risto Räppääjä ja polkupyörävaras** on Risto Räppääjästä kertova suomalainen musikaalielokuva vuodelta 2010. Se on jatkoa elokuvalle *[[Risto Räppääjä (elokuva)|Risto Räppääjä]]*.

Elokuvan on ohjannut Mari Rantasila. Käsikirjoituksen ovat tehneet Sinikka ja Tiina Nopola, mutta teksti ei perustu mihinkään heidän aiemmin ilmestyneistä Risto Räppääjä -kirjoistaan. Elokuvan pääosia esittävät Severi Heikkilä ja Lauramaija Luoto.

Elokuva on kuvattu kesällä 2009 Vantaan Kartanonkoskella, Hyvinkäällä, Porvoossa ja Sipoossa. Lisäksi junakohtauksia on kuvattu Espoossa Kauklahden asemalla ja VR:n varikolla Ilmalassa. Kuvauspäiviä kertyi yhteensä 35.

Elokuva keräsi ensi-iltaviikonloppuna 38&nbsp;425 katsojaa, joka on paras lastenelokuvan avaustulos Suomessa. Kotimaisessa elokuvahistoriassa katsojamäärä oli kuudenneksi paras. Edellinen *Risto Räppääjä* -elokuva keräsi noin 20&nbsp;000 katsojaa ensi-iltaviikonloppuna. *Risto Räppääjä ja polkupyörävaras* keräsi 328&nbsp;370 katsojaa ja se oli vuoden 2010 toiseksi katsotuin kotimainen elokuva.

## Pääosissa

### Sivuosissa

## Arvioita
Nyt-liitteen viisi kriitikkoa antoivat elokuvalle pistekeskiarvon 2,6.

## Lähteet

## Aiheesta muualla
* 
*
Anuakit

**Anuakit**, jotka tunnetaan myös nimellä Anyuak, Agnwak ja Anywaa, ovat luo-niiloottinen kansa. Anuakit kuuluvat suurempaan luo-kansojen perheeseen. Heidän kielensä tunnetaan nimellä Dha-anywaa. Kieli kuuluu nilosaharalaisiin kieliin. 

He asuvat Itä-Afrikassa, pääosin Etiopiassa ja Sudanissa Akobo, Gilo ja Pibor -jokien varsilla. Arviot kansan koosta liikkuvat 200 000 ja 300 000 välillä maailmanlaajuisesti. Toisin kuin monilla muilla niloottikansoilla, anuakien pääelinkeinoja ovat maanviljely, kalastus ja keräilytalous – eli eivät ole ensisijaisesti paimentolaisia. 
## Lähteet

## Aiheesta muualla
Länsijuguurin kieli

**Länsijuguurin** eli **sarygjuguurin kieli** (myös *saryg-uiguurin kieli*) on Kiinassa asuvien sarygjuguurien eli ”keltaisten uiguurien” puhuma turkkilainen kieli.

Sarygjuguurit asuvat Gansun maakunnan Minhuan piirissä. He kuuluvat juigu-kansaan, jonka muut osat puhuvat mongolilaista itäjuguuria, kiinaa ja tiibetiä. Vuonna 1973 heitä laskettiin olevan noin 2&nbsp;000 henkeä. Sarygjuugurien esi-isiä ovat muinaiset uiguurit, joihin on sekoittunut kirgiisejä, mongoleja, tanguutteja ja tiibetiläisiä.

Länsijuguuri kuuluu turkkilaisten kielten koillisryhmään. Voimakkaan kirgiisivaikutuksen seurauksena sen lähimpiä sukukieliä ovat hakassi, šoori, tšulyminturkki ja Fujuin kirgiisien kieli. Myöhemmin kieleen ovat vaikuttaneet kiina, mongoli ja tiibet.

Kieli toimii yhteisön suullisen kanssakäymisen välineenä. Alueelta löydettyjen uiguurilaisella kirjaimistolla laadittujen buddhalaisten käsikirjoitusten perusteella voidaan päätellä, että sarygjuguurit käyttivät kirjakielenään 1700-luvun alkuun saakka muinaisuiguuria. Nykyään heidän sivistyskielenään on kiina. Monet osaavat myös mongolia ja tiibetiä.

## Lähteet
Kreikanvinttikoira

**Kreikanvinttikoira** on kreikkalainen koirarotu. Se on viime vuosien aikana harvinaistunut huomattavasti. Sukupuuttoon kuollut grecian greyhound on mitä todennäköisimmin eri rotu, eikä niitä tule sekoittaa keskenään.

## Ulkomuoto
Kreikanvinttikoira on erittäin suuri ja vankkarakenteinen. Sillä on salukin tapaan hapsut hännässä ja korvissa muun karvapeitteen ollessa lyhyt ja tiiviisti ihonmyötäinen, ja se muistuttaakin tätä sillä erotuksella että on kookkaampi. Väritys on musta ruskein merkein. Säkäkorkeus on 80 cm.

## Alkuperä
Kreikanvinttikoira polveutuu Lähi-idän vinttikoirista. Se jalostettiin pienen hirven ja jäniksen metsästykseen, ja sen tuli kyetä tehtäväänsä myös vuoristoissa. Nykyisin koirat metsästävät pareina, mutta alun perin niitä käytettiin laumoina.

## Lähteet
*Morris, Desmond. *Dogs - The Ultimate Dictionary of Over 1,000 Dog Breeds*. Ebury Press, 2001. ISBN0-09-187091-7. Sivut 32–33.
Santalinkoira

**Santalinkoira** on intialainen koirarotu. Siitä huolta pitäviä yhdistyksiä ovat *Indian Pariah Dog Club* ja *Primitive & Aboriginal Dog Society*. Se esiintyy National Geographic'n videossa *In Search of the First Dog*. 

## Ulkomuoto
Santalinkoira on alkukantainen paariakoira, joka kuuluu niin sanottuun *indo-polynesialaiseen ryhmään*. Se muistuttaa sekä alkuperältään että ulkonäöltään dingoa, mutta on tätä pienikokoisempi ja kevyempi. Sen säkäkorkeus on 40-50 cm ja paino 8–15 kg. Rungonpituus on 70–90 cm ja hännänpituus 20–30 cm.

Silmät ovat väriltään kullanruskeat. Karvapeite on lyhyt, sileä ja ihonmyötäinen. Peitinkarva on jäykkää. Pääväri vaihtelee vaaleanruskeasta punaiseen ja lähes mustaan. Valkoiset käpälät ovat rodulle tunnusomainen piirre.

## Luonne ja käyttäytyminen
Rotu on reviiritietoinen, mutta pennusta pitäen oikein sosiaalistettuna siitä saa kiltin ja seurallisen lemmikin. Toisin kuin 80 % lihaa syövällä dingolla, sen ruokavaliosta peräti 50 % koostuu kasviksista.

## Alkuperä
Tämä santal-heimon kehittämä rotu on kotoisin Pohjois-Jharkhandin Hazaribaghista, missä sitä käytettiin metsästykseen. Sitä tavataan eniten Jharkhandin, Biharin, Bengalin, Assamin ja eteläisen Nepalin alueella. Siitä toisinaan käytetty nimitys *tuio* tarkoittaa sakaalia. Vuonna 2000 tohtori Peter Savolainen tutki santalinkoiran karvanäytteitä ja DNA:ta Tukholman Teknologisessa Instituutissa, jolloin kävi ilmi ettei siinä ollut pystykorvien eikä pohjoisten koirien verta vaan se oli alkuperältään puhtaasti intialainen.

Rodun uskotaankin polveutuvan suoraan dingosta ja sitä pidetään intialaisista paariakoirista kaikkein lähimpänä dingoa olevana. Dingon vaeltaessa Aasiasta Australian 3500–5000 vuotta sitten osa populaatiosta jäi Intiaan ja kehittyi siellä omaksi linjakseen, joka tunnetaan nykyisin santalinkoirana. Anatomisen tutkimuksen mukaan se on vielä tänäkin päivänä lähes 100 % identtinen dingon kanssa. 

Rotu on alkanut sekoittua jonkin verran muihin koiriin. Yleensä tummanruskeat silmät ja muut kuin valkoiset käpälät ovat sekarotuisen perimän merkkejä.

## Aiheesta muualla
*Primitive & Aboriginal Dog Society
*Landers-Cooke, Muriel: Dogs of All Nations Vol. II - Wild and Semi-Wild Varieties

## Lähteet
*Indian Pariah Dog Club 
*Morris, Desmond: Dog - The Ultimate Dictionary of Over 1000 Dog Breeds
Ritari Retee

__NOTOC__***Ritari Retee*** (*Evanhouy*) on Lionel Bianchin käsikirjoittama ja Pascal Daberen kuvittama sarjakuva. Sitä julkaistiin kaksi albumia: *Ritari Retee* (1985 Sanoma – *Une aventure d'Evanhoy*, 1983 Dargaud) ja *Ritari Retee – Piiritetty linna* (1986 Sanoma – *La Siege*, 1984, Dargaud).

## Vastaanotto
*[[Suomen sarjakuvaseura|Sarjainfo]]*-lehden arvostelijan Kalervo Pulkkisen mukaan *Ritari Retee* on kankea jäljitelmä aiemmista menestyssarjakuvista. Tyyli on ulkokohtaista matkimista ja käsikirjoitus yhdentekevä.

## Albumit
# 
# 

## Lähteet

## Aiheesta muualla
* Kimmo Lakoma: Ritari Retee.
Lumidee

**Lumiana DeRosa Cedeño** (s. 24. elokuuta 1984 Harlem, New York) on yhdysvaltalainen R&B-laulaja, lauluntekijä ja räppäri. Syntyperältään hän on puertoricolainen.

## Diskografia
### Albumit
* 2003: *Almost Famous*
* 2007: *Unexpected*
* 2010: *TBA*

### Singlet
* 2003: Never Leave You (Uh Oooh, Uh Oooh)
* 2003: Crashin' a Party
* 2005: Siéntelo
* 2005: Dance!
* 2007: She's Like the Wind
* 2007: Crazy
* 2007: Feel Like Makin' Love
* 2008: Don't Sweak That
* 2008: Work
* 2008: Let Go
* 2010: Insomnia (Cover)
* 2010: No Superstar (Cover)

## Lähteet

## Aiheesta muualla
Lumidee MySpacessa
André Lysenstøen

**André Lysenstøen** (s. 27. lokakuuta 1988 Oslo, Norja) on norjalainen jääkiekkomaalivahti, joka edusti kaudella 2009–2010 Suomen Mestiksen Heinolan Kiekkoa.

Kotimaassaan Lysenstøen on edustanut pääsarjatasolla Lillehammeria ja Stavangeria. Hän kuului Norjan maajoukkueen kokoonpanoon maailmanmestaruuskilpailuissa vuosina 2008 ja 2009. Hänet valittiin myös Norjan olympiajoukkueeseen vuoden 2010 kisoihin Vancouveriin. 

Nykyään hän on Norjan naisten jääkiekkomaajoukkueen päävalmentaja.

## Lähteet

## Aiheesta muualla

* André Lysenstøenin esittely Heinolan Kiekon sivustolla
SC Blues

**SC Blues** on jyväskyläläinen salibandyn erikoisseura. Yhdistyksen varsinainen toiminta päättyi kauteen 2007-2008, jonka jälkeen seuran salibandyjoukkueet siirtyivät FC Vaajakosken alaisuuteen. Kaudella 2008-2009 seura jatkoi kuitenkin vielä salibandyn seniorisarjoissa.

Bluesin miesten edustusjoukkue pelasi parhaimmillaan salibandyn 1. divisioonassa. Kauden 2006-2007 päätteeksi joukkue tavoitteli jopa nousua mestaruussarjaan, mutta tämä ei onnistunut. Seuraavalla kaudella joukkue putosi 2. divisioonaan, jossa se jatkaa FCV-nimisenä edelleen.

Seuran juniorijoukkueille kertyi myös aikanaan menestystä. Ne saavuttivat useampiakin SM-mitaleita.

## Lähteet

## Aiheesta muualla
* FC Vaajakosken kotisivu
Murtala Muhammedin kansainvälinen lentoasema

**Murtala Muhammedin kansainvälinen lentoasema** on lentoasema Ikejassa, Lagosin osavaltiossa Nigeriassa. Se palvelee maan suurinta kaupunkia Lagosia. Se on maan suurin lentoasema, ja samalla myös yksi Afrikan suurimmista. Lentoasema on nimetty nigerialaisen sotilasjohtaja ja valtionpäämies Murtala Muhammedin mukaan.

Lentoasemaan kuuluu kaksi terminaalia, kansainvälinen- ja kotimaan terminaali, jotka ovat kilometrin päässä toisistaan. Terminaalit käyttävät samoja kiitoteitä. Kansainvälinen terminaali on suunniteltu Amsterdamin Schipholin lentoaseman mukaan. Kotimaanterminaali jouduttiin uudelleenrakentamaan vuonna 2000 tapahtuneen tulipalon takia. Uusi terminaali valmistui vuonna 2007.

## Lentoyhtiöt ja kohteet
### Terminaali 1 (kansainvälinen)
* Aero Contractors (Accra, Libreville, Malabo)
* Afriqiyah Airways (Tripoli)
* Air France (Pariisi-Charles de Gaulle)
* Alitalia (Rooma)
* Arik Air (Accra, Johannesburg, Lontoo-Heathrow)
* Bellview Airlines (Abidjan, Accra, Douala, Freetown, Jedda, Lontoo-Heathrow)
* British Airways (Lontoo-Heathrow)
* China Southern Airlines (Dubai)
* Delta Air Lines (Atlanta)
* Egypt Air (Kairo)
* Emirates (Dubai)
* Ethiopian Airlines (Abidjan, Addis Ababa, Brazzaville)
* Iberia (Madrid)
* Kenya Airways (Cotonou, Nairobi)
* KLM (Amsterdam)
* Lufthansa (Frankfurt)
* Middle East Airlines (Abidjan, Beirut)
* Qatar Airways (Doha)
* Royal Air Maroc (Casablanca)
* South African Airways (Johannesburg)
* Turkish Airlines (Istanbul)
* Virgin Atlantic (Lontoo-Heathrow)

### Terminaali 2 (sisäinen)
* Aero Contractors (Abuja, Benin City, Calabar, Enugu, Port Harcourt)
* Arik Air (Abuja, Akure, Benin City, Calabar, Enugu, Jos, Kaduna, Port Harcourt) (Lentää myös terminaalista 1)
* Bellview Airlines (Abuja, Kano)
* Chanchangi Airlines (Abuja, Kaduna, Port Harcourt)
* Overland Airways Ilorin

## Lähteet
* 

### Viitteet

## Aiheesta muualla
X10 (juna)

**X10** on Ruotsissa valmistettu sähkömoottorijunatyyppi. ASEA valmisti junia 101 kappaletta vuosina 1982–1993. Nykyään junilla liikennöidään Tukholmassa (SL), Göteborgin alueella ja Etelä-Ruotsissa. X10-junat perustuvat vanhempiin 1960-luvulla rakennettuihin X1-juniin, joista viimeiset poistuivat käytöstä 2011. X10:n seuraaja on vuosina 2005–2008 valmistettu X60.

Yksi X10-yksikkö koostuu moottorivaunusta (X10-A) ja ohjausvaunusta (X10-B). Junan neljä moottoria sekä suurin osa sähkölaitteista sijaitsevat moottorivaunussa. Yhden vaunun kummallakin puolella on kolme pariovea, joten kokonaisesta yksiköstä ovia löytyy kaikkiaan 12. Yksiköitä voi kytkeä yhteen enintään neljä, jolloin muodostuu kahdeksanvaunuinen juna. X10-junia voi kytkeä yhteen myös vanhempien X1-junien kanssa. X10:n suurin nopeus on 140&nbsp;km/h.

## Variaatiot

X10-junasta on myöhemmin kehitetty erilaisia versioita. X11 on muunneltu pidemmän matkan liikenteeseen, ja siinä on mukavammat penkit ja WC-tilat. Lisäksi X11:stä puuttuu keskimmäinen ovi jokaisesta vaunusta. Myös X12 on kehitetty pidemmän matkan liikenteeseen, ja siinä on vain yksi ovi kummallakin sivulla vaunua kohden. X12:ssa ohjausvaunun toinen puoli on 1. luokan osastoa, loput junasta on 2. luokkaa. X14 vastaa muuten X12:a, mutta siinä on kaksi ovea kummallakin sivulla vaunua kohden ja koko juna on 2. luokan osastoa. X14:n huippunopeus on muista poiketen 160&nbsp;km/h.

## Lähteet

* https://www.jarnvag.net/vagnguide/x10 

## Aiheesta muualla